





**Oradea, 19 Aprilie 2023**

**Semnarea contractului de prestare servicii privind**

**,,Digitalizarea activităţii SC Compania de Apă SA Oradea**

**prin achizitie de echipamente tehnologice si functionale**

**cu montaj inclus (contoare+software) ”, finanțat prin POIM 2014-2020**

S.C. Compania de Apă Oradea S.A. a semnat contractul de prestare servicii privind ,,**Digitalizarea activităţii SC Compania de Apă SA Oradea prin achizitie de echipamente tehnologice si functionale cu montaj inclus (contoare+software)”** în valoare de 9.663.955,00 lei fără TVA, al carui Prestator/Furnizor este S.C.FLUID GROUP HAGEN S.R.L.

Obiectul contractului consta in montarea a 10.768 contoare inteligente de apă rece, care vor înlocui contoarele mecanice existente si achiziția de echipamente și software pentru digitalizarea activității S.C. Compania de Apa Oradea SA. Astfel, prin achizitia unei platforme software MDM pentru colectarea, stocarea, integrarea şi managementul datelor înregistrate de contoare, capabilă să integreze până la 65.000 de contoare, se va obține modernizarea sistemului de monitorizare a infrastructurii de apă.

Aceasta contorizare inteligentă reprezintă un ansamblu de componente și proceduri configurate pentru monitorizarea și evaluarea continuă a utilizării apei în vederea informării proceselor de planificare strategică, prin extinderea/modernizarea sistemului de monitorizare a infrastructurii de apă și canalizare (automatizări, SCADA, GIS, contorizări, echipamente pentru monitorizarea pierderilor) și dotarea cu echipamente și software pentru digitalizarea activității de furnizare a serviciilor de apă și canalizare.

Acest contract este parte a Proiectului **„Digitalizarea activitatii S.C. Compania de Apa Oradea S.A. prin modernizarea sistemului de monitorizare a consumului de apă”,** finanțat din fonduri europene, în cadrul Axei Prioritare 3 POIM - Dezvoltarea infrastructurii de mediu în condiţii de management eficient al resurselor, obiectiv specific 3.2 - Creşterea nivelului de colectare şi epurare a apelor uzate urbane, precum şi a gradului de asigurare a alimentării cu apă potabilă a populaţiei.

**Proiect cofinanțat din Fondul de Coeziune prin**

**Programul Operațional Infrastructură Mare 2014-2020**

S.C. Compania de Apă Oradea S.A.
Str. Duiliu Zamfirescu nr. 3, 410202 Oradea, jud. Bihor

Tel: 0359 410 202, Fax: 0259 432 576

E-mail: apaoradea@apaoradea.ro

Website: [www.apaoradea.ro](http://www.apaoradea.ro)

